קיריל קפריזוב

קיריל אולגוביץ' קפריזוב (ברוסית: Кирилл Олегович Капризов; נולד ב-26 באפריל 1997) הוא חלוץ הוקי קרח, קפטן חלופי (alternate captain) במועדון מינסוטה ויילד מליגת ההוקי הלאומית (NHL).

 קריירת משחק 
קפריזוב ערך את הופעת הבכורה שלו בליגת ההוקי הקונטיננטלית כששיחק במדי מטלורג נובוקוזנצק במהלך עונת 2014/15, לאחר שגויס לראשונה בדראפט הנוער 2014. קפריזוב גויס על ידי מינסוטה וויילד מליגת NHL בסיבוב החמישי בדראפט הכניסה ל-NHL לשנת 2015, כשהוא גורף 135 נקודות בסך הכל. ב-21 באוגוסט 2015חתם קפריזוב על הארכת חוזה לשלוש שנים במועדון מטלורג נובוקוזנצק. ב-2 במאי 2016 הושאל לסלבאט יולאייב אופה הבשקירית.

בשנת 2017 עבר לצסק"א מוסקבה במדיה שיחק בגמר גביע גאגרין בעונת 2018 ובעונת 2019 זכה עמה בטורניר היוקרתי.

במהלך עונתו האחרונה עם צסק"א בעונת 2019/20, קפריזוב קבע שיאי קריירה עם 33 שערים, 29 בישולים ו-62 נקודות. הוא רשם את שערו ה-100 בקריירה ב-15 באוקטובר 2019 והפך לשחקן הצעיר ביותר בתולדות KHL שעשה זאת, בגיל 22 ו-172 יום. בעונת שלאחריה הציג קפריזוב ארבע נקודות בסבב הסדרה הראשון של צסק"א מול טורפדו ניז'ני נובגורוד לפני שהעונה בוטלה בגלל מגפת COVID-19. עם זאת, הוא ושאר שחקני צסק"א זכו בתואר אלופת רוסיה על סמך תוצאות העונה הסדירה.

ב-13 ביולי 2020 חתם קפריזוב על חוזה לשנתיים עם מינסוטה ווילד האמריקאית. החוזה כלל את עונת 2019/2020, שהושבתה באמצעה.

קפריזוב ערך את הופעת הבכורה שלו בליגת NHL ב-14 בינואר 2021 מול הלוס אנג'לס. הוא צבר שלוש נקודות, כולל שער הניצחון במשחק בהארכה, בניצחון 4–3 של הוויילד והפך לשחקן הראשון בהיסטוריה של NHL שקלע שלוש נקודות ושער הארכה בהופעת הבכורה שלו והפך גם לשחקן השלישי בהיסטוריה של NHL שכבש שער הארכה בהופעת הבכורה שלו. לאחר מכן הוא נבחר לכוכב השבוע הראשון של ה-NHL לשבוע שהסתיים ב-17 בינואר 2021. קפריזוב כבש את השלושער הראשון שלו ב-NHL ב-12 במרץ 2021 בניצחון 4–0 על אריזונה קויוטס.

 קריירה בנבחרת 
קפריזוב שיחק במדי נבחרת רוסיה באליפות העולם עד גיל 18, באליפות העולם לנוער ובאליפות העולם שבחסות IIHF. הוא היה השחקן הצעיר ביותר בנבחרת רוסיה באולימפיאדת החורף 2018 בפיונגצ'אנג, דרום קוריאה, כשזו זכתה במדליית זהב.

 פרסים ותארים 
פרס שָׁנָה KHL משחק האולסטאר 2016, 2017, 2018, 2019, 2020 גביע גגארין 2019  השחקן הטוב ביותר 2019 החלוץ הטוב ביותר 2019, 2020

קישורים חיצוניים

 הערות שוליים 

קטגוריה:שחקני הוקי קרח רוסים
קטגוריה:משתתפי אולימפיאדת פיונגצ'אנג (2018)
קטגוריה:אלופים אולימפיים מרוסיה
קטגוריה:אלופים אולימפיים: הוקי קרח
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1997